Volla - Alemannische Wikipedia

# Volla

### Us der alemannische Wikipedia, der freie Dialäkt-Enzyklopedy

D Volla oder Fulla isch e germanischei Göttin gsii.

Name : De Name cha uf germ. *Fullô "Öberfluss" zruggfüert werde, en typische Name för e Fruchtbarkaitsgöttin. Wäret si bi de Südgermane vermuetli die alti Funktion bibhaltet het, het si sich z Skandinavie uuftailt i die baide Göttine Freyja ("Herrin") und Fulla.

## [ändere] Westgermane: Phol und Volla

D Volla isch e Göttin, wo im Merseburger Zauberspruch vorchunnt. Si isch d Schwöster vode Frija und versuecht mit dere zäme, e chranks Ross vom Phol mit Magii z haile.

Phol - sin Name werd wegem Stabraim wie "Fol" usgsproche - isch die männlichi Namesform und somit chan er as Fruchtbarkaitsgott betrachtet werde. Meriri Beobachtige bestätiget die Vermuetig. So git s bide Germane meriri Götterpaar, wo glichigi Näme hend, wa aigetlich ungermanisch isch: Freyr und Freyja, baidi Fruchtbarkaitsgotthaite; Njördr und Nerthus, er de nordischi Meeres- und Handelsgott, sie d Muetter Erde; denn Fjörgyn und Fjörgynn. Die letzt isch en andere Name för d Erdgöttin Jörd, er isch aber de Vater vode Göttin Frigg. Somit werd dütlich, as de "Fol" und d "Folla" Fruchtbarkaitsgotthaite bi de Südgermane gsii sind, doch chamer nöd säge, öb sie Büreder und Schwöster, wie de Freyr und d Freyja im Norde, oder e Ehepaar oder gär Muetter und Soo gsii sind.

## [ändere] Nordgermane: Fulla

I de altisländische Edda isch d Fulla d Dieneri vo de Muetergöttin Frigg und werd zude Asine zält. Si isch e Jungfrau und hortet s Trückli mitem Schmuck vode Frigg. Well d Fulla au ide Skaldedichtig vorchunnt, chamer anee, ass si e gwüssi Bedütig gha het.

## [ändere] Anderi Syte

- Germanischi Gotthaite

## [ändere] Büecher

- Rudolf Simek, Lexikon der germanischen Religion, Stuttgart 1995 (2. Uflaag)
- Åke V. Ström: Germanische Religion. Stuttgart 1975.

Vun "http://als.wikipedia.org../../../v/o/l/Volla.html"

Kategori: Germanischi Mythologi

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Česky
- Dansk
- Deutsch
- Ελληνικά
- English
- Español
- Italiano
- Lietuvių
- Latviešu
- Nederlands
- ‪Norsk (bokmål)‬
- Português
- Русский
- Srpskohrvatski / Српскохрватски
- Svenska